Middelsstore, slanke, gule og svarte blomsterfluer. Pannen er gul med svart midtstripe. Fasettøynene er nakne. Thorax er blankt svart med gule sidestriper og gult scutellum. Vingene er glassklare. Beina er gule og slanke. Bakkroppen er avlang, grunnfargen svart. Det andre, tredje og fjerde leddet har gule tverrbånd eller et par store flekker som er smalt skilte, de bakerste leddene er gule langs kantene.